Vakansiya: Maliyyə departamentinin aparıcı məsləhətçisi
Azərbaycan Respublikası Elm və Təhsil Nazirliyi Dövlət Proqramı İdarəetmə Qrupu (DPİQ) Maliyyə departamentinin aparıcı məsləhətçisi vəzifəsi üçün vakansiya elan edir.
İş barədə qısa məlumat:
Qurum: Azərbaycan Respublikası Elm və Təhsil Nazirliyinin nəzdində Dövlət Proqramı İdarəetmə Qrupu (DPİQ).
İş rejimi: Tam iş günü
İş yeri: Bakı şəhəri
Əsas vəzifə və öhdəliklər:
Maliyyə və mühasibatlıq əməliyyatlarının qanunvericiliyə və beynəlxalq standartlara uyğun olaraq düzgün və vaxtında aparılmasını təmin etmək;
Dəqiq mühasibat müxabirləşmələrinin həyata keçirilməsi və maliyyə uçotunun aparılmasına nəzarət etmək;
Qurumun illik və ortamüddətli büdcəsinin formalaşdırılması, icrasının monitorinqi və xərclər üzrə kənarlaşmaların təhlilində iştirak etmək;
Maliyyə hesabatlarının tərtibi, daxili və xarici audit yoxlamalarının aparılması prosesində zəruri sənədləşmə və üzləşmə işlərini təşkil etmək;
Bank əməliyyatları, ödəniş tapşırıqları və avans vəsaitlərinin təyinatı üzrə icrasına nəzarət etmək.
Namizədə dair tələblər:
Təhsil: Maliyyə, mühasibat uçotu, biznesin idarə edilməsi, iqtisadiyyat və ya əlaqəli ixtisaslar üzrə ali təhsil (bakalavr və ya magistr dərəcəsi);
İş təcrübəsi: Maliyyə, mühasibatlıq və ya audit sahəsində minimum 3 il peşəkar iş təcrübəsi;
Sertifikatlar: PMS (Peşəkar Mühasib Sertifikatı) olması arzuolunandır; ACCA (xüsusilə Financial Accounting və Financial Reporting) və ya ekvivalent beynəlxalq maliyyə sertifikatları üstünlükdür;
Dil bilikləri: Azərbaycan dili – səlis, İngilis dili – minimum C1 səviyyəsində (rəsmi yazışma və peşəkar ünsiyyət);
Kompüter bilikləri: 1C mühasibat proqramı və MS Excel (əla səviyyədə).

